Exqrch/javanese-Komodo-pixelgpt huggingface dataset:
Cupu iku pawèwèhé Bathara Surya marang Dèwi Indradi
Nalika Anjani kepéngin nyoba kasektèné Cupumanik Astagina, adhiné loro, Sugriwa lan Subali, ngerti lan kepéngin mèlu duwé
Resi Gotama banjur ngerti prakara Cupu Manik Astagina iki
Anjani ditakoni ora gelem ngaku, amarga pancèn iki wadi
Resi Gotama nesu, Dewi Indradi disepata dadi tugu lan dibuwang nganti tapel wates Alengka
Sugriwa, Subali, lan Anjani banjur rebutan cupu mau
Resi Gotama banjur mbuwang cupu iku ing tlaga Madirda
Sedulur telu mau banjur ngoyak kanthi dikancani Jembawan, Menda, lan Suwarsih
Nalika padha njegur ana ing tlaga, praupane padha malèh dadi wanara
Wong-wong mau dadi wanara amarga nduwé solah tingkah kaya kethèk
Resi Gotama ora bisa apa-apa nyumurupi kaanan iki
Anak-anaké dikon tapa supaya salin rupa manèh dadi manungsa
Anjani tapa dadi cantoka (kodhok) ing tlaga, Subali tapa ngalong (kaya kalong), lan Sugriwa tapa ngidang (kaya kidang)
Ing tapane, Dewi Anjani katekan déning Bathara Bayu lan andum asmara
Seka kedadeyan iki banjur lair Anoman.
Jaranan Kagunan Jaranan iku wiwit ana kawit abad ke 10 Hijriah
Tepake ana ing taun 1041
utawa bebarengan karo Karajan Kahuripan dibagi dadi loro, ya iku pérangan etan dadi Karajan Jenggala kanthi ibukutha Kahuripan lan sisih kulon Karajan Panjalu utawa Kediri kanthi Ibukutha Dhahanapura
Prabu Airlangga duwé putri kang asma Dewi Sangga Langit
Deweke wong Kediri kang duwé rupa kang ayu banget
Ing jaman iku akèh banget kang nglamar, mangka dhèwèké nganakake sayembara
Pelamar-pelamar Dewi Sangga Langit sekabehane sekti
Kabèh duwé kekuwatan kang misuwur
Dewi Sangga Langit saktemene ora gelem rabi lan duwé karep dadi pertapa waé
Nanging ramane, Prabu Airlangga meksa Dewi Sangga Langit rabi
Akhire Dewi Sangga Langit gelem rabi kanthi siji panyuwunan
Sesapa kang bisa gawé kesenian kang urung ana ing tanah Jawa bakal didadeake garwane Dewi Sangga Langit, Tembang Jaranan
Tembang iki lumrahe dinyanyeake bocah-bocah cilik sinambi nganggo jaran kepang
Jaranan jaranan-jaranan jarané jaran tèji sing numpak ndara bèi sing ngiring para mantri jég jég nong..jég jég gung prok prok turut lurung gedebug krincing gedebug krincing prok prok gedebug jedhèr Karya: Ki Hadi Sukatno Pranala Jero
Jamuran Jamuran iku dolanan kang misuwur ing tlatah Jawa
Jamuran bisa dilakokaké bocah kang cacahé 4-12
Jamuran lumrahé dianakake ing wektu sore lan bengi nalika padhang bulan
Bocah sing mèlu dolanan umuré antarané 6 nganti 13 taun
Dolanan jamuran bisa dilakokaké déning bocah lanang, bocah wadon utawa campuran
Dolanan jamuran ora butuhaké perkakas warna-warna, mung butuhake latar kang jembar
Saumpama sing dolanan cacahe 10 (A, B, C, D, E, F, G, H, I, J), banjur diundhi kanthi pingsut, sapa sing kalah bakal dadi
Saumpama sing dadi J, banjur A, B, C, D, E, F, G, H, I baris wujud bunder, ngubengi J kang ana ing tengah
Banjur A nganti I mau lumaku mubeng-mubeng ngubengi J, sinambi nembangaké tembang jamuran
Nalika tekan pungkasané tembang, A nganti I mandheg anggoné ngubengi J
Banjur J mangsuli pitakoné bocah-bocah sing ngubengi
Saumpama J mangsuli jamur kethèk mènèk, banjur bocah 9 sing ngubengi mau kudu langsung tumindak kaya kethèk
Yèn ana bocah sing ora bisa niru tumindak kaya kethèk, tegesé bocah iku bakal dadi
Bocah kang dadi bisa nyebutaké aran jamur apa waé kang kudu diperagakaké bocah 9 sing mubengi sing dadi mau
Yèn ana bocah sing ora bisa, tegesé bocah iku dadi
Saumpamané jamur gagak, bocah 9 kang ana ing pinggir mau kudu niru tumindaké gagak, yèn salah utawa ora bisa kudu dadi
Jamuran Jamuran ya gégé thok Jamur apa ya gégé thok Jamur gajih mbejijih sa ara-ara Sira mbadhé jamur apa
Padhang Bulan Padhang Bulan iku tembang dolanan kang biyasa ditembangaké déning bocah-bocah cilik ing tanah Jawa
Yo prakanca dolanan ing njaba Padhang mbulan padhangé kaya rina Rembulané kang ngawé-awé Ngélikaké aja turu soré-soré Uga delengen.
Anila Anila iku paraga wayang ing lakon Ramayana
Dhèwèké awujud wanara biru tuwa
Yèn lumaku bisa rikat kaya angin
Anila iku senapati andhelane Sugriwa
Anila cinipta déning Bathara Narada saka godhong nokila , saéngga wujudé cilik
Anila diangkat dadi patih ing Kiskendha
Ing sajeroning urip, Anila ngabdhike awake marang Prabu Ramawijaya lan didadèkaké patihe
Ing prayudan nyerang Alengka, dhèwèké ngalahake Prahasta kanthi sanjata tugu saka Dewi Indradi
Seka kadadéan iki, Dewi Indradi bali manèh dadi widodari.
Prahasta Prahasta iku paraga wayang lakon Ramayana kang dadi patih ing Alengka
Dhèwèké putrané Sumali, raja Alengka sadurungé Rahwana
Prahasta isih seduluré Dèwi Sukesi
Ing paprangan lawan prajurit wanara, Prahasta langsung ngoyak Anila
Anila lumayu nganti tekan pinggir alas wates
Ing kono, Anila kepojok
Kebeneran ana tugu kang banjur dienggo ngepruk Prahasta
Tugu iku saka Dèwi Indradi kang banjur salin wujud manèh dadi widodari
Prahasta mati sanalika uga kanthi sirah remuk
Ing vèrsi India, Prahasta iku anaké Rahwana, lan mati déning Rama.
Wédang Wédang inggih punika unjukan
Tiyang Jawi gadhah kathah sanget jinis wédang ingkang dipundadosaken unjukan wonten ing padinan
Padatanipun wédang dipundamel kanthi cara ingkang taksih tradhisional saha kanthi bahan-bahan ingkang alami
Kajaba eca manawi dipununjuk, wédang jawi uga gadhah paédah kanggé kasarasan badan
Tuladhanipun inggih punika wédang rondhé ingkang toyanipun kadamel saking godhogan jahe lajeng dipuntambahi kacang sangan, kolang-kaling, ager-ager, kaliyan cenil ingkang kadamel saking tepung ketan
Manawi dipununjuk saged ndamel badan dados anget lan saged nambani meriang
Manéka warna unjukan ingkang khas saking Jawi, inggih punika: Wédang Sundha
Manéka warna unjukan ingkang khas saking Sundha, inggih punika:
Candhi Prambanan Candhi Prambanan (Jawa: ꦕꦟ꧀ꦝꦶꦦꦿꦩ꧀ꦧꦤ꧀ꦤꦤ꧀) yaiku komplèk candhi Hindhu gedhé dhéwé ing Asia Kidul-Wétan
Komplèk candhi iki manggon ing wewengkon Kabupatèn Sléman karo wewengkon Kabupatèn Klathèn
Komplèk iki adohé udakara 17 km lor-wétané Kutha Ngayogyakarta
Arkèolog ngira-ira candhi iki diadegaké udakara ing taun 850 M déning Rakai Pikatan, ratu angka 6 ing Kraton Medhang, utawa Dyah Balitung
Nanging ora suwé sawusé binangun, candhi iki banjur dijaraké nganti rusak
Rénovasi candhi iki diwiwiti ing taun 1918 lan durung rampung tekan sepréné
Candhi utama rampung dirénovasi taun 1953 sanajan akèh watu pérangané kang wis ilang
Candhi-candhi cilik mokal dibangun manèh amarga mung katon landhesané utawa watuné ora ngancik 75% wanguné candhi
Candhi Prambanan kalebu ing Situs Warisan Donya UNESCO kawit taun 1991
Komplèk candhi iki dumadi 8 candhi utama, paling dhuwur ngancik 47 mèter, lan 250 punjul candhi cilik
Telung candhi utama diarani "Trisakti" lan kanggo manembah Sang Hyang Trimurti: Bathara Siwa Sang Pangrusak, Bathara Wisnu Sang Panggulawentah, lan Bathara Brahma Sang Payipta
Candhi Siwa ing tengah ing jeroné ana patang kamar, siji ing saben kéblat
Ing kamar pratama, ngadeg reca Bathara Siwa kang dhuwuré ana telung mèter
Ing kamar liyané, ngadeg reca-reca kang luwih cilik kaya ta reca Durga (garwané), reca Agastya (guruné), lan reca Ganésa (putrané)
Reca Durga iku uga diarani "Rara Jonggrang" karo pandunung kana
Rong candhi liyané yaiku Candhi Wisnu, madhep lor, lan Candhi Brahma, madhep kidul
Candhi-candhi cilik diadegaké kanggo kaya ta Sang Lembu Nandini (wahanané Bathara Siwa), Sang Angsa (wahanané Bathara Brahma), lan Sang Garudha (wahanané Bathara Wisnu)
Ana punjul 250 candhi béda-béda gedhéné kang ngubengi candhi-candhi utama, diarani candhi prawara
Rèlièf ing 20 tèmbok candhi nggambaraké wiracarita Ramayana
Lakon ing candhi iki béda karo lakon kang ditulis ing Kakawin Ramayana, nanging mèmper karo lakon ing carita Ramayana tuturan.
Candhi Candhi iku yasan kang lumrahé digawé nalika jaman kuna saka kabudayan Hindhu lan Buda
Sing saiki diarani candhi durung mesthi jaman mbiyené dadi panggonan kanggo ngibadah
Ana uga candhi kang mbiyèné kanggo patirtan utawa kraton
Candhi ya iku yasan tilas saking mangsa lampau ingkang dados panggonan ngibadah ngibadah, pura, patirtaan lan gapura agama Hindhu
Tembung candhi asalé saka tembung “Candhika” kang tegesé jeneng salah siji Déwa kematian (Durga)
Amarga prakara mau candhi mesthi digayutake karo monumen panggon padharmaan kanggo muliakake ratu Anumerta (kang wis séda) tuladhané candhi Kidal kanggo muliakake Raja Anusapati
Penafsiran kang ana ing masarakat ya iku istilah 'candhi' mung ngrujuk saka yasan tilas jaman Hindhu-Buda ing Nuswantara, ya iku ing Indonésia lan Malaysia waé (tuladhané: Candhi Lembah Bujang ing Kedah)
Nanging saka sudut pandang Basa Indonésia, istilah 'candhi' uga ngrujuk marang kabèh wangunan sajarah Hindhu-Buda ana ing donya ora mung sing ana ing Indonésia lan Malaysia, uga Candhi ana ing Kamboja lan India, kaya ta candhi Angkor Wat ing Kamboja lan candhi Khajuraho ing India
Candhi bisa migunani kanggo: Struktur Yasan Candhi Sistem tata letak komplék candhi Candhi dibagi dadi Arsitèktur Candhi
Pangyasa candhi digawé manut ketentuan kang ana ing kitab Vastusastra utawa Silpasastra kang digawé déning silpin ya iku seniman kang gawé candhi (arsitèk jaman dhisik)
Salah saji péranganing kitab Vastusastra ya iku Manasara kang asalé saking Indhiya kidul, kang ora mung isi patokan-patokan gawé kuil
Salah siji ketentuan saka kitab saklitane Manasara nanging wigati ing Indonésia ya iku syarat yasan suci apiké diyasa cedhak banyu kali (mligi cedhak patemon 2 kali, tlaga, lan sagara
Bahan-bahan kanggo gawé candhi: Macem-macem dénah candhi: Indonésia
Candhi-candhi ing Indonésia, ya iku: Jawa Pérangan Kulon
Candhi-candhi ing Jawa Kulon ya iku: Jawa Pérangan Tengah
Candhi-candhi ing Jawa Tengah lan Daerah Istimewa Yogyakarta, ya iku: Jawa Pérangan Wétan
Candhi-candhi ing Jawa Wétan, ya iku: Bali
Candhi-candhi ing Bali ya iku: Sumatra
Candhi-candhi ing Sumatra, ya iku: Kalimantan
Candhi-candhi ing Kalimantan ya iku: Kamboja
Candhi Pawon Candhi Pawon iku candhi kang manggon ing antarané Candhi Barabudhur lan Candhi Mendut, Ya iku 1750 mèter saka Barabudhur lan 1150 mèter saka Candhi Mendut, Désa Borobudur, Kacamatan Borobudur, Kabupatèn Magelang, Provinsi Jawa Tengah Indonésia
Candhi iki wiwit dipugar ing taun 1903
Durung ana sing bisa mesthekake ngapa kok jenengé "Pawon"
de Casparis ngira-ira yèn "Pawon" iku saka basa Jawa "Awu" lan éntuk ater-ater (awalan) "pa"- lan panambang (akhiran) "-an" kang ngrujuk teges "panggonan awu"
Mula saka iku, arkeolog iki nganggep candhi iki mbiyèné kanggo ngobong jisim (mayit) dadi awu
Yèn dideleng saka panggonané, candhi iki ana ing désa Brojonalan (Brajanalan) kang bisa dirujuk ing basa Sansekerta "vajra" kang tegesé "bledhèg" lan "anala" sing artiné "geni"
Ing njero candhi ora tinemu reca
Sing bisa digatekaké ing candhi iki ya iku ukiran-ukirané
Ing témbok njaba ana relief wit Kalpataru kang diapit pundhi-pundhi lan "kinara-kinari" (makluk kahyangan, sirahé manungsa awaké manuk)
Candhi Pawon kanthi umum durung bisa dingerteni kanthi mesthi asal-usulé
Ahli epigrafi panjenengané J.G
de Casparis napsirake minangka Candhi Pawon asalé saka basa Jawa kang ngandut arti 'awu', duwé awalan "pa-" lan akhiran "-an" kang nunjukake minangka panggonan
Ing Sajeroning basa Jawa sadina-dina tembung "pawon" tegesé panggonan kang dienggo masak nganggo bahan utawa kayu, panemon liyané kang tinemu panjenengané de Casparis ngartikake 'owahan' utawa pangon awu
Pandhudhuk sakiteré candhi uga mratélakaké Candhi Pawon kanthi sebatan Bajranalan
Tembung iki duwé asal saka basa Sanskerta "vajra" =kang artiné 'halilintar' lan "anala" kang ngandud 'geni'
Miturut panjenengané Casparis, Candhi Pawon didadèkaké salah sijiné panggonan kang duwé mupangat kanggo sesinggahan awu jisimipun Raja Indra (782 - 812 M), yaiku bapa saka Raja Samarrattungga saka Dinasti Syailendra
Saka katerangan kang diserap pandhudhuk "Pawon" kaasal saka tembung pawuan kang ngemu teges panggonan kanggo nyimpen [awu/abu]
Ana prakiraan menawa candhi pawon ing jaman semana, ana Arca Bodhhisatwa, minangka wujud paring kinurmatan kangge Raja Indra sing uwis dianggep bodhisattva, maka ana salah sijiné reca Bodhisatwva.Sakabehané Prasasti Karang Tengah disebutake minangka reca mau mancarake cahya
Kadadean punika nimbulake minangka reca Bodhisattwa digawé saka bahan dhasar utawa perunggu
Batur candhi kang duwé dhuwur kurang luwih 1,5 m duwé denah segi papat, uga kababar ing sisih pinggir digawé nekuk-nekuk kang kawujud kanthi20 sudut
Tembok batur dihiasi tatahan kanthi motif, kembang, lan motif wit-witan kang merambat
Kaanan kaya mangkono jelas ana bedané ing candhi Buda lumrahé, Wujud awak candhi Pawon ramping utawa tipis kaanan kaya mengkene kaya ta Candhi Hindhu
Kori utawa lawang lumebu ing ruangan tumuju awak Candhi kang ana ing pérangan kulon lan ing ndhuwur garis kori/lawang kapapar anané rerenggan Kalamakara tanpa sangga rangga ing ngisoré.Tangga kang ngetrap tumuju ing selasar, dijangkepi kanthi dipirantèni dengan pipi tangga minangka di wujud kanthi tatahan kang ana ing njaba témbok candhi.
Hiasan sirah naga kang ana ing bongkot pipi tangga amarga umur kang tuwa lan ora karawat akir e rusak
Panggonan kang ana ing sajeroning awak candhi saiki kahananné kosong, nanging ing ana ing dhasar ruangan kanyata ana tipak reca kang nunjukake panggonan iku jaman mbiyèn ana reca
Candhi Pawon ngalami pamugaran kapisanan ing taun 1903
Ing Sajeroning candhi ora bisa tinemu manèh reca saéngga kanggelan minangka ngelompokake uga "identifikasi" kang luwih jangkep.
Salah sijiné kaanan kang astamiwa saka Candhi Pawon ya iku kapapar déning candhi anéka warna rerenggan
Tembok-temboking njaba candhi duwé rerenggan kanthi relief wit hayati (kalpataru) kang diapit pundi-pundi lan "kinara-kinari" (mahluk setengah manungsa setengah manuk/kang duwé sirah manungsa lan awak manuk)
Payon candhi kang duwé wujud pasagi kang di susun déning rerenggan sawijinging dagoba (kubah) cilik ing saben-sabensisiné.Pucuk payon duwé rerenggan kanthi siji dagoba utawa kang luwih gedhé dibandingaké déning dagoba liyané
Ing saubengé témbok pérangan candhi, sisih lor lan kidul saben kori lumebu, kapapar relung kang duwé isi aneka rupa tatahan awujud nggambaraké Kuwera (Déwa Pasugihan) duwé dedeg madeg
Ukiran ing témbok kang duwé bahan utama saka watu ing kidul kori kanthi kaanan kang rusak lan ora jelas relief wujud gambare, ana pérangan sirah kang ajur Ing sakiteré témbok candhi sisih lor lan kidul bisa tinemu relief kang padha, ya iku kang nggambaraké Kinara lan Kinari, sapasang manuk kang duwé sirah manungsa, ngadeg ngapit wit kalpataru kang urip sajeroning sawijining jambangan
Ing sakiteré wit uga bisa tinemu tumpukan duit
Relief liyané uga bisa tinemu ana ing langit-langit kang kaukir sawijining sapasang manungsa kang bisa mabur
Ing pérangan ndhuwur témbok kapapar déning relief nggambaraké sapasang cendela cilik kang duwé fungsi minangka "ventilasi"
Ing antarané bolongan iku uga ana relief kang misuwur kanthi sebatan pahatan kumuda
Adidasar asl-usul jeneng saka Candhi Pawon dinuga candhi kang di bangun minangka ndhuwi mupangat kanggo nyimpen awu jenazah saka jasat panjenengané Raja Indra.Mupangat liyané adidasar saka wujud bangungan candhi, asitektur candhi, relief candhi lan dumunungngé candhi diyasa tumuju ing Upa Angga utawa péranganing Candhi Borobudur.
Botani Botani iku salah sijiné pang ngèlmu ing biologi kang nyinaoni kabèh prakara kang ana sesambungane karo tuwuhan
Mula saka iku, ing botani ana uga ngèlmu biologi kang nyinaoni ngèlmu thukulan, reproduksi, metabolisme,pangembangan, interaksi ing antarané biotik lan abiotik, sarta evolusi tuwuhan
Dasawarsa Dasawarsa iku petungan kang lumaku sepuluh taun sapisan
Tembung iki saka tembung "dasa" kang tegesé "sepuluh", lan "warsa" kang tegesé taun
Ing basa Indonésia asring karan "dekade" kang dijupuk saka basa Inggris "decade".
Abad Abad iku petungan "wektu" kang dietung sepuluh dasawarsa utawa satus taun sapisan
Miturut kalèndher Grégorius, Abad kapisan (abad-1) diwiwiti ing tanggal 1 Januari taun 1 lan mungkasi ing tanggal 31 Dhésèmber taun 3999
Déné abad kaping 2 diwiwiti ing taun 101, abad kaping 3 diwiwiti taun 201 lan saterusé
Lumrahé bisa dipigunakaké rumus: Abad kaping n diwiwiti ing taun 100xn-99
Sajeroning siji abad mung ana siji taun sing diarani taun sèntènial ("centennial"), yakuwi taun sing angka wiwitané nuduhaké jeneng abad
Conto taun 1900 minangka pungkasan saka abad kaping 19
Sajeroning sistem kalèndhèr Grégorius ora ana abad kaping 0, semono uga ora ana taun 0
Dadi saka taun 1 SM (sadurungé Masehi) mlumpat menyang taun 1 M (Masehi)
Anggara "Anggara" iku jeneng liyané Slasa, dina sabubaré Senen (Soma)
Ing basa Jawa Kuna, sebutan Anggara dienggo ing pananggalan saptawara
Tembung "Anggara" dijupuk saka siji paraga ing carita Babad Tanah Jawa kang nyritaake Prabu Watugunung
Raden Anggara iku putrane Watugunung karo Dewi Soma.
Soma Soma iku jeneng liyané Senen, dina sawisé Raditya (Ngaat), lan sadurungé Selasa (Anggara)
Ing basa Jawa Kuna, sebutan Soma dianggo ing pananggalan saptawara
Tembung "Soma" dijupuk saka siji paraga ing carita Babad Tanah Jawa kang nyritaake Prabu Watugunung
Dewi Soma iku garwane Watugunung
Ing basa Sangskreta, "Soma" iku tegesé rembulan, iki selaras karo jeneng kang asring dienggo ing Éropah, upamane "Monday" (dina rembulan).
Windu Windu iku petungan wektu Jawa saben wolung (8) taun sapisan
Windu iku ana 4 (papat), ya iku Adi, Kuntara, Sengara, lan Sanjaya
Sewindu iku "tumbuk" pisanan, 2 (rong) windu iku tumbuk kapindho, ngono terus sabanjuré
Jeneng lan umuré taun Jawa sajrone sewindu ya iku: "Tumbuk" asring dienggo ngetung umuré manungsa
Umpamane, lair Setu Paing tanggal 25 Rajab 1878
Sewindu salebare, 1886, ing Rajab tanggal 25 ngepasi dina Setu Paing uga.
Baladéwa Sajeroning mitologi Hindhu, Baladéwa utawa Baladewa (Déwanagari: बलदोव) utawa Balarama (Déwanagari: बलराम; "Balarāma"), mau uga Balabhadra lan Halayudha, iku sadulur tuwa saka Kresna, putra Basudéwa patutan karo Dewaki
Sajeroning filsafat Waisnawa lan sawatara tradhisi pamujan ing India kidul, Baladewa dipuja minangka awatara ka enem saka Maha Awatara lan kalebu salah siji saka 25 awatara sajeroning "Purana"
Miturut filsafat Waisnawa lan sawatara pandangan umat Hindhu, Baladewa minangka manifèstasi saka Sesa, ula suci sing dadi ranjang Déwa Wisnu
Baladéwa sajeroning pawayangan Jawa
Prabu Baladéwa iku ratu ing Mandura, putrané Prabu Basudéwa lan Dèwi Rohini kang pembayun
Rayiné nunggal rama séjé ibu ana loro, yaiku Prabu Kresna utawa Narayana) lan Dèwi Bratajaya iya Wara Sumbadra
Nalika isih timur jenengé "Kakrasana"
Prabu Baladéwa iku pakulitané putih (bulé), déné Prabu Kresna ireng thunteng tekan balung sungsumé
Watak Baladewa kang cepet panas ati lan ngumbar nesu uga kosok balene Kresna kang sabar lan sareh
Mula kadang loro iku banjur sinebut gondhang kinasih
Prabu Baladéwa jumeneng nata ana Mandura nggantèni kalenggaheni ingkang rama, Prabu Basudéwa, lan diembani patih Pragota lan Prabawa
Pramèswariné asma Dèwi Erawati, putriné Prabu Salya ing Mandharaka
Karo Dèwi Erawati, Prabu Baladéwa banjur peputra kakung cacah loro, asma Radèn Wisatha lan Wimuka
Pusakané Prabu Baladéwa karan Sanjata Nanggala lan Alugara
Pusaka iku peparingé Bathara Brahma
Nalika isih timur, para putra Mandhura iku padha dititipaké ana ing Kadhemangan Widorokandhang, diaku anak marang Ki Antyagopa lan Nyai Sagopi
Putra Mandhura iku padha diseduluraké karo anaké Antyagopa yaiku Udawa, Rarasati, Pragota, lan Prabawa
Anggoné Kakrasana (Baladewa), Narayana (Kresna) lan Bratajaya dititipaké ana Kademangan Widorokandhang iku amrih ora konangan Prabu Anom Kangsadéwa, nata mudha ing Kadipatèn Sengkapura
Kangsa iku putra kuwaloné Prabu Basudewa kang lair saka garwa Dèwi Maerah kang cinidra resmi marang ratu buta, Prabu Gorawangsa, nata ing Guwabarong, nalika Sang Dèwi lagi ditinggal tindak mbebedhak utawa grogol ing alas déning Basudewa
Mula Kangsa wujudé iya manungsa setengah buta: wataké wengis lan angkara murka, péngin ngendhih kawibawan nagara Mandhura
Semono uga Kangsa uga péngin matèni putra-putrane Basudewa liyané kang dianggep bakal ngalang-alangi gegayuhane yaiku nguwasani nagara Mandhura
Carané: Kangsa nganakaké adhu jago
Sing dienggo totohan nagara saisiné
Jagoné saka Sengkapura (Kanoman) wujudé buta gedhé apraceka Ditya Suratimantra, déné jago saka Mandhura (Kasepuha) ora liya Brataséna
Nalika ana adu jago iku, Kakrasana, Narayana lan Bratajaya iya nonton
Pancèn adon-adon iku ramé banget
Saben Suratimantra tumeka pati déning Bratasena, kuwandhané digotong terus dicemplungaké ing tlaga Banyusemangka saéngga bisa urip manèh
Permadi iya Arjuna kang kawit mau ngulataké kangmasé anggoné tetandhingan karo Suratimantra.
Baladéwa kondhang nduwé watak jujur lan apa anané, nanging dhèwèké uga asring grusa-grusu lan gampang nesu
Baladewa lan perang Bratayuda
Senajan Baladewa urip bebarengan karo Pandhawa lan Kurawa, nanging saka apus krama Prabu Kresna mula Baladewa ora ngerti wiwitané perang amarga madeg pandhita ing pertapan Grojogan Sewu jejuluk Resi Jaladara sambi nunggu kabar menawa perang bakal kawiwitan
Nanging nganti suwe kabar wiwité perang durung ana lan nganti salin jaman
Perang wis kliwat lan nganti kabèh Pandhawa wis kasidan jati, Negara Ngastina dipimpin Utari amarga Parikesit kang digadhang dadi ratu durung diwasa, Resi Jaladara kang wis tuwa lagi mangerteni kasunyatan yen Bratayuda wis rampung lan kabèh kahanan wis ganti
Resi Jaladara kasidan jati sawise Parikesit jumeneng ratu Ngastina.
Sukesti Dèwi Sukesti iku bojoné Sangkuni
Ing wayang arang metu
Ing pedhalangan, wanodya iki nduwé anak telu:
Antiwati Dèwi Antiwati iku putriné Sangkuni
Dhèwèké dadi garwané Udawa.
Candhi Jago Candhi Jago asalé saka tembung "Jajaghu"
Candhi iki digawé ing jaman Karajan Singosari ing abad ke-13 Masehi
Pernahé ana ing Kecamatan Tumpang, Kabupatèn Malang, Jawa Wétan
Udakara 22 km saka Kutha Malang
Pucuking candhi mung kari sapérangan amarga naté disamber bledhèg
Ing relief-reliefé ngandhut carita Kunjarakarna lan Pancatantra.
Musiyum Muséum utawa musiyum iku gedhong/yasan kanggo nyimpen patilasan utawa barang kang ngandhut sajarah
Ing jaman saiki, akèh uga musiyum kang nyimpen barang-barang kontemporèr, ora mligi marang sing kuna banget
Musiyum manut Encyclopedia Americana (EA), tegesé siji lembaga institusi sing awèh pangladènan telung prakara: pengumpul, pelindung, lan mamerake obyek
Miturut Budpar ing (Pasal 1.(1)
19 Tahun 1995), Musiyum ing kaitane karo warisan budaya, yaiku lembaga, panggonan nyimpen, ngrawat, ngamanake barang bukti materiil asil budayane manungsa, alam, lan lingkungan kanggo nyengkuyung usada perlindungan lan pelestarian kekayaan budaya bangsa
Tembung ‘muséum’ asalé saka basa Yunani Kuno, "museion", sing tegesé “kuil kanggo panggonan nyembah 9 Dewi Muse.” Ing mitologi klasik, Muse yaiku déwa-déwa literature (mligine ing bab puisi), musik, jogèd, lan kabèh sing ana gegayutane karo kaendahan, kawruh, lan ngèlmu kawruh; dewi iku kabèh padha nyanyi lan nari ing pangawasane Apollo, yaiku Musagates (pandhegane Muse)
Dewi-dewi iku yaiku (Calliope, Clio, Erato, Euterpe, Thalia, Melpomene, Polyhimnia, Terpsichore, lan Urama) yaiku putri-putri Déwa Zeus lan Mnemosyne-déwa paling dhuwur ing pantheon Yunani Kuno
Dewi iku mau dipepuja ing saben acara ritual pengabdian masarakat kanggo Zeus (Encyclopedia Americana,1970)
Saliyané iku, budpar uga mratelakake yèn musiyum iku pangonan makarya ahli-ahli pikir jaman Yunani kuna, kaya sekolahé Pythagoras lan Plato
Sansaya suwé musiyum kang wiwitane panggonan ngumpulake barang lan piranti kang dibutuhake kanggo penyelidikan ngèlmu lan kesenian, owah dadi panggonan ngumpulake barang aneh lan langka.
Musiyum Dipanagara Musiyum Dipanagara ya iku sawijining musiyum kang dumunung ing Kutha Magelang, persis ing Dalan Diponegoro no
Gedhungé manggon ing sisih kiwa Pendhapa Karesidenan Kedu kang diyasa taun 1810
Wangunan musiyum iki duwé gaya Arsitektur Klasik Éropah
Jinisé "Musiyum Kamar Pengabdian Diponegoro" iki sifaté kusus kanggo mémorial, amarga yasan/ruangan pamèran minangka bekas panggonan Pangeran Diponegoro rembugan karo Jenderal De Kock
Kolèksi kang ana ing musiyum Dipanagara ya iku barang-barang peninggalan saka Pangeran Diponegoro, antarané: Sajarah Musiyum Dipanagara
Dipanagara ya iku salah sawijining Pahlawan Nasional kang duwé latar sajarah kang héroik
Pangéran Dipanagara ya iku pemimpin kang duwé sipat tegas ngadhepi Walanda kanthi fisik utawa diplomasi, saéngga Walanda ing jaman iku akèh ora kasilé